ബ്ലൂ ജാവ വാഴ

ഒരു വാഴയിനമാണ് ബ്ലൂ ജാവ വാഴപ്പഴം. നീല വാഴപ്പഴം, ഐസ്ക്രീം വാഴപ്പഴം, വാനില വാഴപ്പഴം, ഹവായിയൻ വാഴപ്പഴം, നെയ് മന്നൻ, ക്രീ, അല്ലെങ്കിൽ സെനിസോ എന്നും ഈ ഇനം അറിയപ്പെടുന്നു. വാനിലയെ അനുസ്മരിപ്പിക്കുന്ന രുചിയും ഐസ്ക്രീം പോലെയുമുള്ള ഈ പഴം തെക്കുകിഴക്കൻ ഏഷ്യയിൽ നിന്നുള്ള മൂസ ബാൽബിസിയാന, മൂസ അക്യുമിനേറ്റ എന്നീ രണ്ട് ഇനം വാഴപ്പഴങ്ങളുടെ സങ്കരയിനമാണിത്. തെക്കുകിഴക്കൻ ഏഷ്യയാണ് ഇതിൻ്റെ ജന്മദേശം.

 ഉപയോഗങ്ങൾ 
പാകം ചെയ്തതോ അല്ലാതെയോ കഴിയ്ക്കാവുന്ന വാഴപ്പഴമാണ് ബ്ലൂ ജാവ വാഴപ്പഴം. വാനില പോലെ സുഗന്ധവും കസ്റ്റാർഡ് രുചിയുമുള്ള അവയുടെ സ്വാദിന് പേരുകേട്ടതാണ്.
അസാധാരണമായ നീലനിറം, വലിപ്പം, മിതശീതോഷ്ണ കാലാവസ്ഥയോടുള്ള സഹിഷ്ണുത എന്നിവയാൽ അലങ്കാര സസ്യങ്ങളായും തണൽ ചെടികളായും ഇവ ജനപ്രിയമാണ്.

അവലംബങ്ങൾ

വർഗ്ഗം:വാഴയിനങ്ങൾ